આમ તસ્કરોએ નિશાન બનાવતા પહેલા રેકી કરી હોય તેવી શક્યતા છે. લાંબા સમય સુધી બંધ રહેતા હોય તેવા મકાનોને જ નિશાન બનાવવામાં આવ્યા છે. વહેલી સવારે પાંચ વાગ્યાના અરસામાં મકાન નં-૬૨૦માં મોઢે બુકાની બાંધેલા ઈસમોને પડોશી મહિલાએ જોયા હતા. જેથી તેમને શંકા ગઈ હતી અને તેમણે બૂમાબૂમ કરી હતી. જો કે તસ્કરો બાઈક પર બેસી નાસી ગયા હતા. નજીકમાં જ રહેતા સ્થાનિક કાઉન્સિલર બરખાબેન જ્હા અને તેમના પતિ પણ તરત ઘરની બહાર દોડી આવ્યા હતા અને તરત જ પોલીસને જાણ કરી હતી. દરમિયાન પડોશીઓએ જાણ કરતાં બે મકાનના માલિકો તરત જ સ્થળ પર દોડી ગયા હતા. જેમાં એક મકાનમાંથી રૂ. પાંચ હજારની રોકડ ચોરાઈ હતી, જ્યારે અન્ય એક મકાનમાંથી કેટલી મત્તા ચોરાઈ છે તે જાણી શકાયું ન હતું. ૫૮૭ નંબરના મકાનના તાળા તોડવામાં તસ્કરો સફળ રહ્યા હતા, પરંતુ ઈન્ટરલોક સિસ્ટમ મજબૂત હોવાના કારણે અંદર ઘૂસી શક્યા ન હતા.